ai4bharat/Pralekha huggingface dataset:
रस्ते वाहतूक आणि महामार्ग मंत्रालय
राष्ट्रीय मुद्रीकरण योजना आणि “गति शक्ती” राष्ट्रीय महायोजनेमुळे पायाभूत सुविधांचा सर्वांगीण आणि एकात्मिक विकास होईल आणि रोजगाराच्या विपुल संधी निर्माण होतील-नितीन गडकरी
नवी दिल्ली, 31 ऑगस्ट 2021
केंद्रीय रस्ते वाहतूक आणि महामार्ग मंत्री नितीन गडकरी यांनी म्हटले आहे की राष्ट्रीय मुद्रीकरण कार्यक्रम विकासक आणि वित्तपुरवठादार संस्थांमध्ये विश्वासार्हता आणि आत्मविश्वास निर्माण करेल, निवडण्यात आलेले प्रकल्प अधिक चांगले तयार केले जातील, सक्रिय प्रकल्प देखरेख , व्यवस्थापन आणि दायित्वामुळे जोखीम कमी होण्याची शक्यता आहे. 'भारताच्या गतिशीलतेचे परिवर्तन ' या विषयावर व्हर्च्युअल संवादाला संबोधित करताना ते म्हणाले की, राष्ट्रीय मुद्रीकरण योजनेत रस्त्यांचा 26 टक्के सर्वाधिक वाटा आहे आणि 4 वर्षांमध्ये एक लाख साठ हजार कोटी रुपयांचे लक्ष्य आहे. सरकार लवकरच पंतप्रधानांची 'गती शक्ती' राष्ट्रीय महायोजना सुरु करणार आहे असे ते म्हणाले. सर्वंकष आणि एकात्मिक पायाभूत सुविधांच्या विकासासाठी 100 लाख कोटी रुपयांहून अधिक निधीची ही योजना, मोठ्या प्रमाणात रोजगाराच्या संधी निर्माण करेल. ते म्हणाले की, यावर्षी सरकारने वार्षिक पायाभूत भांडवली खर्च 34 % ने वाढवून 5.54 लाख कोटी रुपये केला आहे. पायाभूत सुविधांमधील ही वाढलेली गुंतवणूक अर्थव्यवस्थेला पुनरुज्जीवित करेल आणि नजीकच्या भविष्यात रोजगार निर्माण करेल.
ते म्हणाले की भारतीय राष्ट्रीय महामार्ग प्राधिकरण मुख्यत्वे दोन मार्गांद्वारे रस्ते मुद्रीकरण करण्याचा विचार करत आहे- एक टीओटी टोल ऑपरेट ट्रान्सफर आणि दुसरा इन्व्हिट . ते म्हणाले की एनएचएआयसाठी टीओटीमधून चांगले निकाल हाती आल्याने हेच धोरण सुरु राहील.
रस्ते अपघाताच्या जटिल समस्येला आळा घालण्यासाठी मंत्रालय रस्ता सुरक्षेच्या 4E ची पुनर्रचना आणि त्याला बळकटी देत आहे,
- अभियांत्रिकी 
- अंमलबजावणी
- शिक्षण आणि
- आपत्कालीन सेवा
वाहन भंगारात काढण्याच्या धोरणाबाबत ते म्हणाले की, याला चांगला प्रतिसाद मिळत आहे आणि एका जिल्ह्यात किमान एक स्क्रॅपिंग सेंटर बनवण्याची योजना आहे आणि काही जिल्ह्यांमध्ये आणि मोठ्या शहरांमध्ये चार किंवा पाच केंद्रेही असू शकतात.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
पंतप्रधान कार्यालय
पंतप्रधान 7 ऑक्टोबर रोजी पीएम केअर्स अंतर्गत स्थापन पीएसए ऑक्सिजन संयंत्रे राष्ट्राला समर्पित करणार
पंतप्रधान 35 राज्ये आणि केंद्रशासित प्रदेशांमधील 35 पीएसए ऑक्सिजन संयंत्रे समर्पित करणार
आता देशातील सर्व जिल्ह्यांमध्ये पीएसए ऑक्सिजन संयंत्रे उभारण्यात आली आहेत
नवी दिल्ली, 6 ऑक्टोबर 2021
पंतप्रधान नरेंद्र मोदी 7 ऑक्टोबर 2021 रोजी सकाळी 11 वाजता उत्तराखंड मधील एम्स ऋषिकेश येथे आयोजित कार्यक्रमात 35 राज्ये आणि केंद्रशासित प्रदेशांमध्ये पीएम केअर्स अंतर्गत स्थापन 35 प्रेशर स्विंग ऍडसॉरप्शन  ऑक्सिजन संयंत्रे राष्ट्राला समर्पित करणार आहेत. यामुळे आता देशातील सर्व जिल्ह्यांमध्ये पीएसए ऑक्सिजन संयंत्रे असतील. यावेळी पंतप्रधान उपस्थितांना संबोधितही करणार आहेत.
आतापर्यंत, देशभरात पीएम केअर्स अंतर्गत एकूण 1224 पीएसए ऑक्सिजन संयंत्रांना निधी पुरवण्यात आला आहे, त्यापैकी 1100 पेक्षा जास्त संयंत्रे कार्यान्वित झाली असून ती दररोज 1750 मे.टन ऑक्सिजनचे उत्पादन करत आहेत. कोविड -19 महामारीच्या उद्रेकानंतर भारताची वैद्यकीय ऑक्सिजन निर्मिती क्षमता वाढवण्यासाठी सरकारने केलेल्या सक्रिय उपाययोजनांचा हा पुरावा आहे.
डोंगराळ भाग, बेटे आणि कठीण भूभाग असलेल्या प्रदेशांच्या जटिल आव्हानांना सामोरे जात देशातील प्रत्येक जिल्ह्यात पीएसए ऑक्सिजन संयंत्र उभारणीचा प्रकल्प कार्यान्वित करण्यात आला.
7,000 पेक्षा जास्त कर्मचाऱ्यांना प्रशिक्षण देऊन या संयंत्रांचे संचलन आणि देखभाल सुनिश्चित करण्यात आली आहे. एका एकत्रित वेब पोर्टलद्वारे त्यांच्या कामकाजावर आणि कामगिरीवर वास्तविक वेळेत देखरेख ठेवण्यासाठी एम्बेडेड इंटरनेट ऑफ थिंग्ज  उपकरणाचाही यात समावेश आहे.
यावेळी केंद्रीय आरोग्य मंत्री तसेच उत्तराखंडचे राज्यपाल आणि मुख्यमंत्री देखील उपस्थित राहणार आहेतM.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांनी ऑस्ट्रेलियातील सिडनी येथे भारतीय समुदायाबरोबर साधला संवाद
नवी दिल्ली, 23 मे 2023
पंतप्रधान नरेंद्र मोदी यांनी ऑस्ट्रेलियातील सिडनी येथे आज  भारतीय समुदायाबरोबर संवाद साधला. सिडनीमधील कुडोस बँक एरिना भागात झालेल्या कार्यक्रमाला ऑस्ट्रेलियाचे पंतप्रधान अँथनी अल्बानीज उपस्थित होते.
या कार्यक्रमामध्ये भारतीय विद्यार्थी, संशोधक, व्यावसायिक आणि उद्योजक मोठ्या उत्साहाने सहभागी झाले होते. ऑस्ट्रेलियातील अनेक मंत्री, संसद सदस्य आणि इतर मान्यवरही या कार्यक्रमात सहभागी झाले होते.
ज्या भागामध्ये भारतीय मोठ्या संख्येने वास्तव्य करतात, त्या वेस्टर्न सिडनी येथील पॅरामटा येथील हॅरिस पार्कमध्ये उभारण्यात येणाऱ्या ‘लिटिल इंडिया गेटवे’ ची दोन्ही पंतप्रधानांनी संयुक्तपणे पायाभरणी केली .
आपल्या भाषणात, पंतप्रधान नरेंद्र मोदी यांनी, "परस्पर विश्वास आणि परस्पर आदर" हा भारत आणि ऑस्ट्रेलिया यांच्यातील घनिष्ठ ऐतिहासिक संबंधांचा पाया असल्याचे अधोरेखित केले. तसेच दोन्ही देशांना जोडणाऱ्या असंख्य घटकांचा आवर्जुन उल्लेख केला. त्यांनी ऑस्ट्रेलियामध्ये भारतीय समुदायाने दिलेल्या योगदानाचे आणि मिळवलेल्या यशाचे कौतुक केले आणि त्यांना भारताचे सांस्कृतिक ‘ब्रँड अॅम्बेसेडर’ म्हटले.
पंतप्रधानांनी यावेळी जागतिक स्तरावर भारताचा वाढता दबदबा आणि संपूर्ण जगाला भारताच्या यशोगाथांमध्ये रस असल्याचे नमूद केले. भारत आणि ऑस्ट्रेलिया यांच्यातील सखोल संबंधांवर त्यांनी प्रकाश टाकला आणि ब्रिस्बेनमध्ये भारतीय दूतावास उघडण्यात येईल, अशी घोषणा केली.N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 118 कोटी 44 लाख मात्रा देण्यात आल्या आहेत.
रोगमुक्ती दर सध्या 98.33% आहे;मार्च 2020 पासूनचा हा सर्वात उच्चांकी दर आहे
गेल्या 24 तासांत 10,949 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून ती 3,39,57,698 इतकी झाली आहे
गेल्या 24 तासांत 9,283 नव्या कोरोना बाधितांची नोंद
भारतात सध्या 1,11,481कोविड सक्रीय रुग्ण, ही गेल्या 537 दिवसांतील सर्वात कमी रुग्णसंख्या
देशात सध्या कोविड सक्रीय असलेल्या रुग्णांची संख्या एकूण कोविड बाधित रुग्णसंख्येच्या 1% हून कमी असून सध्या हे प्रमाण 0.32% इतके आहे. मार्च 2020 पासूनचे हे सर्वात कमी प्रमाण आहे
दैनंदिन पॉझिटीव्हिटी दर सध्या  गेले 51 दिवस हा दर 2% हून कमी
साप्ताहिक पॉझिटीव्हिटी दर सध्या  गेले 61 दिवस हा दर 2% हून कमी
देशात आतापर्यंत कोविड संसर्ग तपासणीच्या एकूण 63 कोटी 47 लाख चाचण्या करण्यात आल्या
पंतप्रधान कार्यालय
महाराष्ट्र सरकारमध्ये मंत्री म्हणून शपथ घेतलेल्या सर्वांचे पंतप्रधानांनी केले अभिनंदन
नवी दिल्ली, 9 ऑगस्ट 2022
महाराष्ट्र सरकारमध्ये आज मंत्री म्हणून शपथ घेतलेल्या सर्वांचे पंतप्रधान नरेंद्र मोदी यांनी अभिनंदन केले आहे.
एका ट्विटमध्ये पंतप्रधान म्हणाले;
"महाराष्ट्र सरकारमध्ये आज मंत्री म्हणून ज्यांनी शपथ घेतली त्या सर्वांचे अभिनंदन. प्रशासकीय अनुभव आणि सुशासन देण्याची तळमळ यांचे उत्तम मिश्रण असलेली ही टीम आहे. राज्यातील जनतेची सेवा करण्यासाठी त्यांना माझ्या शुभेच्छा."
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरण व्याप्तीने 215.47 कोटी मात्रांचा टप्पा केला पार
12-14 वर्षे वयोगटात पहिली मात्रा म्हणून 4.06 कोटीहून अधिक लसीच्या मात्रा देण्यात आल्या.
भारतात उपचाराधीन रुग्ण संख्या सध्या 46,347
गेल्या 24 तासांत 4,369 नव्या रुग्णांची नोंद
कोरोनामुक्तीचा दर सध्या 98.71%
साप्ताहिक पॉझिटिव्हिटी दर सध्या 1.73%
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 215.47 कोटी  मात्रांचा टप्पा पार केला.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले.आतापर्यंत, 4.06 कोटीहून अधिक  अधिक किशोरवयीन मुलांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,622
|
|
2nd Dose
|
|
1,01,11,916
|
|
Precaution Dose
|
|
68,86,334
|
|
FLWs
|
|
1st Dose
|
|
1,84,35,721
|
|
2nd Dose
|
|
1,77,07,583
|
|
Precaution Dose
|
|
1,34,02,405
|
|
Age Group 12-14 years
|
|
1st Dose
|
|
4,06,61,253
|
|
2nd Dose
|
|
3,09,34,509
|
|
Age Group 15-18 years
|
|
1st Dose
|
|
6,18,08,980
|
|
2nd Dose
|
|
5,26,90,705
|
|
Age Group 18-44 years
|
|
1st Dose
|
|
56,09,46,132
|
|
2nd Dose
|
|
51,45,06,446
|
|
Precaution Dose
|
|
7,89,02,647
|
|
Age Group 45-59 years
|
|
1st Dose
|
|
20,39,70,977
|
|
2nd Dose
|
|
19,66,63,795
|
|
Precaution Dose
|
|
4,20,29,173
|
|
Over 60 years
|
|
1st Dose
|
|
12,76,28,284
|
|
2nd Dose
|
|
12,29,40,398
|
|
Precaution Dose
|
|
4,41,38,813
|
|
Precaution Dose
|
|
18,53,59,372
|
|
Total
|
|
2,15,47,80,693
भारतात उपचाराधीन रुग्णांची संख्या 46,347 इतकी आहे.हे प्रमाण भारतात आढळलेल्या एकूण कोरोना रुग्णांपैकी 0.1% आहे.
परिणामी, भारतात कोरोनामुक्तीचा दर 98.71% इतका आहे. गेल्या 24 तासांत 5,178 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,39,30,417.इतकी झाली आहे.
गेल्या 24 तासात 4,369 नव्या कोरोना रुग्णांची नोंद झाली.
गेल्या 24 तासात एकूण 3,50,468 कोविड-19 चाचण्या घेण्यात आल्या. भारताने आतापर्यंत एकूण 88.99 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 1.73% आहे आणि दैनंदिन पॉझिटिव्हिटी दर 1.25%. नोंदविण्यात आला आहे.
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधील पाणीसाठ्यात चार टक्के वाढ
(नवी दिल्ली, 7 सप्टेंबर 2018
देशातील महत्त्वाच्या 91 धरणातल्या जलसाठ्यांमध्ये 6 सप्टेंबर 2018 रोजी संपलेल्या सप्ताहामध्ये 119.042 अब्ज घनमीटर पाणी शिल्लक असून, एकूण साठवणूक क्षमतेच्या ते 73 टक्के इतके आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 17.85 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 57 टक्के पाणीसाठा उपलब्ध आहे.
झारखंड, ओदिशा, उत्तर प्रदेश, उत्तराखंड, मध्य प्रदेश, छत्तीसगड, आंध्र प्रदेश, तेलंगणा, कर्नाटक, केरळ आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. पंजाब, हिमाचल प्रदेश, राजस्थान, महाराष्ट्र, पश्चिम बंगाल, त्रिपुरा आणि गुजरात या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
B.Gokhale/M.Pange/P.Kor
रस्ते वाहतूक आणि महामार्ग मंत्रालय
रस्ते वाहतूक आणि महामार्ग मंत्रालयाने संकेतस्थळावर उपलब्ध केली ढाबे, ट्रक दुरुस्ती दुकानांची यादी
(नवी दिल्ली, 20 एप्रिल 2020
रस्ते वाहतूक आणि महामार्ग मंत्रालयाने  भारतीय राष्ट्रीय महामार्ग प्राधिकरण , राज्ये, तेल विपणन कंपन्या अशा विविध संघटनांकडून प्राप्त झालेली देशभरातील उपलब्ध ढाबे आणि ट्रक दुरुस्ती दुकानांची यादी आणि तपशील आपल्या संकेतस्थळावर डॅशबोर्ड लिंक रुपात तयार केला आहे. Https://morth.nic.in/dhabas-truck-repair-shops-opened-during-covid-19 वर ही यादी पाहता येईल. कोविड -19महामारी प्रादुर्भाव रोखण्यासाठी जाहीर केलेल्या लॉकडाऊनच्या सध्याच्या आव्हानात्मक काळामध्ये आवश्यक वस्तू देशाच्या निरनिराळ्या ठिकाणी पोहचविताना ट्रक चालक/ मालवाहतूकदार आणि सफाई कामगारांना प्रवास करणे सुलभ व्हावे म्हणून ही सुविधा तयार करण्यात आली आहे. रस्ते वाहतूक आणि महामार्ग मंत्रालयाच्या संकेतस्थळावरील डॅशबोर्ड दुव्यावर अद्ययावत केलेली माहिती पुरवण्यासाठी विविध हितसंबंधितांशी विशेषत: राज्ये / केंद्रशासित प्रदेश, तेल विपणन कंपन्या  इत्यादींशी नियमित संपर्क ठेवला जातो.
ट्रक चालक आणि क्लिनरला राष्ट्रीय महामार्गालगतच्या ढाब्यांची आणि ट्रक दुरुस्ती दुकानांची माहिती मिळविण्यासाठी आणि संपर्क करण्यासाठी एनएचएआयचा मध्यवर्ती संपर्क क्रमांक 1033 उपयुक्त आहे.
हे ढाबे आणि दुरुस्तीची दुकाने, ड्रायव्हर्स, क्लीनर किंवा मालवाहतूक साखळीतील इतर कोणत्याही व्यक्तीने समाजात वावरताना शारीरिक अंतराच्या, मास्क वापरण्याच्या तसेच स्वच्छतेच्या आरोग्यविषयक नियमांचे काटेकोर पालन केले पाहिजे.
पंतप्रधान कार्यालय
जपानमध्ये संसदेच्या कनिष्ठ सभागृह निवडणुकांमधील विजयाबद्दल फुमियो किशिदा यांचे पंतप्रधानांनी अभिनंदन केले
पंतप्रधान नरेंद्र मोदी यांनी जपानमध्ये संसदेच्या कनिष्ठ सभागृह निवडणुकांमधील विजयाबद्दल फुमियो किशिदा यांचे अभिनंदन केले आहे.
एका ट्विटमध्ये पंतप्रधान म्हणाले;
"जपानमध्ये संसदेच्या कनिष्ठ सभागृह निवडणुकांमधील विजयाबद्दल @kishida230 यांचे हार्दिक अभिनंदन ! आपली विशेष धोरणात्मक आणि जागतिक भागीदारी आणखी मजबूत करण्यासाठी आणि हिंद-प्रशांत क्षेत्रात आणि अन्य क्षेत्रात शांतता आणि समृद्धीसाठी एकत्र काम करण्यासाठी उत्सुक आहे."
शिक्षण मंत्रालय
भारतीय माहिती तंत्रज्ञान संस्था- आयआयआयटी नागपूरचा दुसरा दीक्षांत समारंभ संपन्न
नागपूर /मुंबई, 28 ऑक्टोबर 2022
आयआयआयटी-नागपूर -म्हणजेच भारतीय माहिती तंत्रज्ञान संस्था, नागपूरचा दूसरा दीक्षांत समारंभ आज संस्थेच्या परिसरात संपन्न झाला. सर्व विद्यार्थ्यांसह, त्यांचे पालक, आणि देशभरातील या क्षेत्राशी संबंधित लोक या कार्यक्रमाला उपस्थित होते.
यावेळी, ट्रिपल आयटीएन मधून उत्तीर्ण झालेल्या गुणवंत विद्यार्थ्यांना 146 पदवी प्रदान करण्यात आल्या. यात, चार पीएचडी पदव्या, 142 स्नातकपूर्व पदव्या देण्यात आल्या. त्याशिवाय, आयूषी टंडन या ईसीई शाखेच्या विद्यार्थिनीला  तसेच, अरुण दास या सीएसई  शाखेच्या विद्यार्थ्याला विशेष प्रावीण्य पुरस्कार देण्यात आला. त्याशिवाय, 70 पदव्युत्तर पदविका प्रमाणपत्रेही प्रदान करण्यात आली.
दीक्षांत समारंभाची सुरुवात एका भव्य शैक्षणिक मिरवणुकीने झाली, त्यानंतर प्रास्ताविक आणि त्यानंतर संस्थेचे संचालक डॉ. ओ.जी. काकडे यांनी संस्थेच्या अहवालाचे सादरीकरण केले. यावेळी संचालकांनी 2016 मध्ये संस्थेच्या स्थापनेपासून सहा वर्षात साध्य केलेल्या उपलब्धी आणि विकासाची माहिती दिली.
पर्सिस्टंट सिस्टम्स लिमिटेडचे संस्थापक, अध्यक्ष आणि व्यवस्थापकीय संचालक डॉ. आनंद देशपांडे, या दीक्षांत समारंभाला प्रमुख पाहुणे म्हणून उपस्थित होते. होते. कुलसचिव कैलास दाखले यांनी उपस्थितांचे आभार मानले.
भारतीय माहिती तंत्रज्ञान संस्था, नागपूर  ही भारत सरकारच्या शिक्षण मंत्रालयाने सार्वजनिक-खाजगी भागीदारी योजनेअंतर्गत स्थापन केलेल्या 20 भारतीय माहिती तंत्रज्ञान संस्थांपैकी एक आहे. भारतीय माहिती तंत्रज्ञान संस्था  कायदा, 2017 च्या तरतुदींनुसार IIITN ला “राष्ट्रीय स्तरावरील महत्त्वाची संस्था” म्हणून घोषित करण्यात आले आहे.
या संस्थेच्या कार्यान्वयनाची सुरुवात 2016-17 या वर्षापासून झाली. शिक्षण मंत्रालयाच्या उच्च शिक्षण विभागाच्या अंतर्गत बुटीबोरी नागपुरातील तिच्या कायमस्वरूपी संकुलात स्थलांतरित झाली. या संस्थेला, महाराष्ट्र सरकारच्या उच्च शिक्षण विभागाचे पाठबळ आहे, तसेच, उद्योग भागीदार म्हणून टाटा कन्सल्टन्सी सर्व्हिसेसचेही पाठबळ आहे.
S.Kane/R.Aghor/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
गृह मंत्रालय
केंद्रीय गृहमंत्री अमित शहा यांनी मेघालयमधील वेस्ट गारो हिल्स येथे पुरामुळे झालेल्या अनमोल जीवित हानीबद्दल व्यक्त केला शोक
केंद्रीय गृहमंत्र्यांनी मेघालयचे मुख्यमंत्री कॉनरड संगमा याना केंद्र सरकारकडून सर्वतोपरी मदतीचे दिले आश्वासन
या कठीण काळात संपूर्ण देश मेघालयातील लोकांसोबत आहे- अमित शाह
नवी दिल्ली, 21 जून 2020
केंद्रीय गृहमंत्री अमित शहा यांनी मेघालयातील वेस्ट गारो हिल्समध्ये पुरामुळे झालेल्या अनमोल जीवित हानीबद्दल दुःख व्यक्त केले. केंद्रीय गृहमंत्र्यांनी ट्विटमध्ये म्हटले आहे की, “मी मुख्यमंत्री कॉनरेड संगमा यांच्याशी बोललो आणि त्यांना केंद्र सरकारकडून सर्वतोपरी मदत करण्याचे आश्वासन दिले आहे.”
अमित शहा पुढे म्हणाले की, “या कठीण काळात संपूर्ण देश मेघालयातील लोकांच्या पाठीशी खंबीरपणे उभा आहे”.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
आंतरराष्ट्रीय नाणेनिधीच्या व्यवस्थापकीय संचालकांनी घेतली राष्ट्रपतींची भेट
आंतरराष्ट्रीय नाणेनिधीच्या व्यवस्थापकीय संचालक क्रिस्टालिना जॉर्जिव्हा यांनी आज  भारताच्या राष्ट्रपती द्रौपदी मुर्मू यांची राष्ट्रपती भवनात भेट घेतली.
जॉर्जिव्हा यांचे राष्ट्रपती भवनात स्वागत करताना राष्ट्रपती म्हणाल्या की, जग कोविड महामारीच्या तिसऱ्या वर्षातून जात आहे. त्यांनी नमूद केले की,आंतरराष्ट्रीय नाणेनिधी आणि जागतिक बँके सारख्या बहुपक्षीय संस्थांद्वारे कमी उत्पन्न असलेल्या अनेक देशांना महत्त्वपूर्ण मदत प्रदान केली गेली आहे. आंतरराष्ट्रीय चलन व्यवस्थेची स्थिरता राखण्यासाठी आंतरराष्ट्रीय नाणेनिधीला महत्त्वाची भूमिका बजावावी लागेल, असे त्या म्हणाल्या.
राष्ट्रपती म्हणाल्या की, आज भारत जगातील सर्वात वेगाने वाढणाऱ्या प्रमुख अर्थव्यवस्थांपैकी एक आहे. भारताच्या स्टार्ट-अप परिसंस्थेचा जगात वरचा क्रमांक लागतो. आपल्या देशातील स्टार्ट-अप्सचे यश, विशेषत: युनिकॉर्नची वाढती संख्या, हे आपल्या औद्योगिक प्रगतीचे तळपते उदाहरण आहे. याहूनही आनंदाची गोष्ट म्हणजे, आपल्या देशाचा विकास सर्वसमावेशक होत आहे आणि प्रादेशिक विषमताही कमी होत आहे. आजच्या भारताचा मूलमंत्र आहे करुणा – शोषितांसाठी करुणा, गरजूंसाठी करुणा आणि उपेक्षितांसाठी करुणा.
2023 मध्ये भारतात होणाऱ्या G-20 शिखर परिषदेबद्दल बोलताना राष्ट्रपती म्हणाल्या की G-20 मधील बहुपक्षीय सहकार्य, हे विविधतेला लक्षात घेऊन समावेशन आणि लवचिकतेच्या तत्त्वांवर आधारित असले पाहिजे. त्यांनी विश्वास व्यक्त केला की, भारताच्या अध्यक्षपदाच्या काळात, G-20 मंच सर्वांसाठी शांततापूर्ण, शाश्वत आणि समृद्ध जग निर्माण करण्याच्या दिशेने बहुपक्षीयता आणि जागतिक शासन अधिक बळकट करण्यासाठी प्रयत्न करेल.
सुक्ष्म, लघु आणि मध्यम उदयोग मंत्रालय
महाराष्ट्रात सिंधुदुर्गातील कणकवली येथे “एमएसएमई उद्योगांची वाढ आणि विकास यांना असलेला वाव” या विषयावर राष्ट्रीय चर्चासत्रवजा प्रदर्शनाचे आयोजन
नवी दिल्ली , 14 फेब्रुवारी 2023
केंद्रीय एमएसएमई अर्थात सूक्ष्म, लघु आणि मध्यम उद्योग मंत्रालयाने महाराष्ट्रातील सिंधुदुर्ग जिल्ह्यात कणकवली येथे “एमएसएमई उद्योगांची वाढ आणि विकास यांना असलेला वाव” या विषयावर राष्ट्रीय चर्चासत्रवजा प्रदर्शन कार्यक्रमाचे आयोजन केले आहे.दिनांक 19 ते 21 फेब्रुवारी या कालावधीत होणाऱ्या या कार्यक्रमाला सन्माननीय पाहुणे म्हणून केंद्रीय एमएसएमई मंत्री नारायण राणे तसेच केंद्रीय एमएसएमई राज्यमंत्री भानू प्रताप सिंग वर्मा उपस्थित राहणार आहेत.
या चर्चासत्रवजा प्रदर्शन कार्यक्रमासाठी केंद्रीय एमएसएमई मंत्रालयाने विविध उपक्रमांचे नियोजन केले आहे. यामध्ये उद्यम असिस्ट पोर्टल अंतर्गत पाठबळ पुरवण्यात आलेल्या अनौपचारिक सूक्ष्म उद्योगांना प्रमाणपत्रांचे वितरण, राष्ट्रीय अनुसूचित जाती आणि अनुसूचित जमाती केंद्राअंतर्गत अनुसूचित जाती आणि अनुसूचित जमातींच्या लाभार्थ्यांना प्रमाणपत्रांचे वितरण, सिंधुदुर्गातील जनसमृद्धी खादी ग्रामोद्योगात नव्याने सुरु करण्यात आलेल्या खादी संस्थेला चरखा तसेच हातमागांचे वितरण इत्यादी उपक्रमांचा समावेश आहे.
या कार्यक्रमात 19 ते 21 फेब्रुवारी 2023 या काळात पंतप्रधान रोजगार निर्माण कार्यक्रम तसेच ग्रामोद्योग यांच्या लाभार्थ्यांसाठी तीन दिवसीय प्रदर्शन, 18 ते 20 फेब्रुवारी 2023 या तीन दिवसांमध्ये काथ्यापासून निर्मित उत्पादनांचे प्रदर्शन तसेच 19 आणि 20 फेब्रुवारी 2023 या काळात आयोजित प्रदर्शनासह दोन दिवसांचा विक्रेता विकास कार्यक्रम देखील आयोजित करण्यात आला आहे.
हे राष्ट्रीय चर्चासत्र एमएसएमई क्षेत्राशी संबंधित योजनांबाबत जागरूकता निर्माण करेल आणि युवकांना उद्योजकतेचा स्वीकार करण्यासाठी प्रेरित करुन आत्मनिर्भर भारत साकारण्याच्या निर्धाराला आणखी मजबूत करेल. सदर प्रदर्शन म्हणजे उद्योजकांना त्यांच्या उत्पादनांचे सादरीकरण करण्याच्या तसेच व्यापारविषयक संधी शोधण्याच्या दृष्टीने मिळालेली अद्वितीय संधी असेल.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 118
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 162.26 cr vaccine doses have been administered so far under Nationwide Vaccination Drive
- India's Active caseload currently stands at 22,49,335
- Active cases stand at 5.69%
- Recovery Rate currently at 93.07%
- 2,43,495 recoveries in the last 24 hours increases Total Recoveries to 3,68,04,145
- 3,06,064 new cases recorded in the last 24 hours
- Daily positivity rate 
- Weekly Positivity Rate 
- 71.69 cr Total Tests conducted so far; 14,74,753 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 24 जानेवारी 2022
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या जवळपास 27 लाख  मात्रा देण्यात आल्या. त्यामुळे, आज सकाळी 7 वाजता प्राप्त झालेल्या तात्पुरत्या अहवालानुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 162 कोटी 26 लाखांचा  टप्पा ओलांडला आहे. देशभरात 1,75,24,670 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासात 2,43,495 रुग्ण कोविड आजारातून बरे झाल्यामुळे, देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,68,04,145 झाली आहे. परिणामी, भारतातील रोगमुक्ती दर आता 93.07 टक्के इतका झाला आहे.
गेल्या 24 तासांत, देशात 3,06,064 नव्या कोविड बाधितांची नोंद झाली. भारतातील कोविड सक्रीय रुग्णसंख्या सध्या 22,49,335 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 5.69 टक्के इतके आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरू आहे. गेल्या 24 तासात देशात एकूण 14,74,753 चाचण्या करण्यात आल्या. देशात आतापर्यंत एकंदर 71 कोटी 69 लाखांहून अधिक  चाचण्या करण्यात आल्या आहेत. देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 17.03 टक्के आणि दैनंदिन पॉझिटीव्हिटी दर 20.75 टक्के इतका आहे.
इतर अपडेट्स :
- राज्ये आणि केंद्रशासित प्रदेशांकडे अजूनही लसीच्या न वापरलेल्या 13 कोटी 83 लाखांपेक्षा अधिक मात्रा शिल्लक आहेत.
महत्त्वाचे ट्विट्सM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
पंतप्रधान कार्यालय
तामिळनाडूच्या विरुधुनगर येथील फटाक्यांच्या कारखान्याला लागलेल्या आगीत झालेल्या जीवितहानीबद्दल पंतप्रधानांकडून दुःख व्यक्त ; पीडितांसाठी आर्थिक मदतीची घोषणा
नवी दिल्ली, 12 फेब्रुवारी 2021
तामिळनाडूच्या विरुधुनगर येथील फटाक्यांच्या कारखान्याला लागलेल्या आगीत झालेल्या जीवितहिनी आणि नुकसानाविषयी पंतप्रधानांनी दुःख व्यक्त केले असून या दुर्घटनेतील पीडितांसाठी आर्थिक मदत मंजूर केली आहे.
“तामिळनाडूच्या विरुधुनगर येथील फटाक्यांच्या कारखान्याला आग लागल्याचे वृत्त अत्यंत दुःखद आहे.या दुःखद प्रसंगी माझ्या संवेदना पीडित कुटुंबांसोबत आहे. या दुर्घटनेत जखमी झालेल्यांच्या प्रकृतीत लवकर सुधारणा होवो, हीच प्रार्थना! घटनेतील पीडितांना मदत करण्यासाठी स्थानिक अधिकारी काम करत आहेत.
या दुर्देवी घटनेत जीव गमावलेल्यांच्या कुटुंबियांना प्रत्येकी 2 लाख रुपयांची मदत आणि गंभीर जखमींना प्रत्येकी 50 हजार रुपयांची मदत पंतप्रधान राष्ट्रीय आपत्ती निवारण निधीतून मंजूर करण्यात आली आहे.”असे पंतप्रधानांनी ट्वीटमध्ये म्हटले आहे.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(